Kady Brownell

**Kady Brownell** (1842–1915) var en amerikansk *[[vivandière]]*, som hjalp Union Army under den amerikanske borgerkrigen. Hun ble med ektemannen da han sluttet seg til et regiment i Rhode Island. Brownell trente med soldatene. Hun kjempet i to slag og hjalp de skadde. Under det første slaget ved Bull Run holdt Brownell flagget høyt til og med da Konføderasjonens kuler suste i luften.

## Tidlig liv
Kady ble født i 1842 i et telt i en britisk arméleir i Kaffraria i Sør-Afrika som datter av en fransk mor og en skotsk far. Hennes far, oberst George Southwell, var ute på manøver på den tiden. Hun ble oppkalt etter farens venn, Sir James Kady. Hennes skrøpelige mor døde kort tid etter fødselen. Kady ble oppdratt av ekteparet Duncan og Alice McKenzie fram til de innvandret til Providence i Rhode Island, hvor hun ble oppdratt av familie og venner.
 
I begynnelsen av 1860-årene arbeidet Kady som veverske i Central Falls, hvor hun møtte Robert Browenell, som hun giftet seg med i april 1861.

## Borgerkrigen
Med utbruddet til Den amerikanske borgerkrigen i april 1861 sluttet Robert Brownell seg til Det første Rhode Island Infanteriregiment. Kady var fast bestemt på å tjenestegjøre sammen med ham. Hun tok kontakt med Rhode Islands guvernør William Sprage, som sa ja til å ta henne med seg til Washington D.C., hvor hun skulle treffe Robert.

Regimentets kommandant, oberst Ambrose Burnside, utnevnte henne til *Regimentets datter*. Kady Brownell var en aktiv deltaker under Det første slaget ved Bull Run, og – etter å ha vervet seg i Det femte Rhode Island Infanteriregiment sammen med ektemannen – i Slaget i New Bern i 1862. I sistnevnte slag om morgenen til den 14. mars reddet Brownell også livene til et stort antall soldater: Da andre styrker fra unionen mistok hennes regiment som fienden, veivet hun med flagget helt til de andre soldatene innså at de var på samme side.

Brownell forble i New Bern i Nord-Carolina etter slaget og pleide sin skadde ektemann. Etter rekonvalesensen ble han vurdert som stridsudyktig, og – ettersom Kady ikke ønsket å kjempe uten ektemannen – ble begge strøket fra rullene.

## Etter krigen
Etter borgerkrigen var Brownell den eneste kvinne som mottok dimisjonspapirer fra Union Army.  I september 1870 ble hun medlem av Elias Howe Jr. Post #3 i Grand Army of the Republic i Bridgeport i delstaten Connecticut. Brownell søkte om pensjon i 1882 og mottok fra 1884 $8.00 hver måned, som var lite sammenliknet med ektemannens månedelige pensjon på $24.00.

Etter tjenestegjøringen i det militære levde ekteparet Brownell i New York City, hvor hun arbeidet i byens parkvesen i ti år.

I 1905 ble Kady Brownell og ektemannen vaktmestere ved *Jumel mansion* i Washington Heights-seksjonen av New York City.

## Død
Kady Brownell døde 5. januar 1915 i Women's Relief Corps’ hjem i Oxford i delstaten New York. En begravelsesseremoni ble holdt for henne i New York City 7. januar. Deretter ble Brownells legeme fraktet til Providence med dampbåt for en andre begravelsesseremoni. Hun ligger gravlagt i North Burial Ground i Providence.

Hennes ektemann ligger begravet på et umerket gravsted i East Harrisburg Cemetery i Pennsylvania.

## Referanser


## Kilder
* Grefe, C. Morgan, "Sourcing a Rhode Island Legend", *Rhode Island History* **70**, no. 1 (Vinteren/våren 2012): 31&ndash;42.

## Videre lesning
*
*